
Til brug for sagens behandling skal jeg bede om at få tilsendt oversigter fra sundhed.dk over dine:
1. Konsultationer hos læge m.fl.
1. Behandlinger på sygehuse.
Jeg skal bede om at modtage oversigterne for perioden [Fra-dato] – [Til-dato].
Oversigterne kan kun indhentes ved brug af dit personlige MitID, og jeg har derfor ikke mulighed for at indhente dem for dig.
Vejledning
1. Gå ind på hjemmesiden www.sundhed.dk
1. Øverst i højre hjørne vælges 'Log på', og derefter 'Log på som borger'
1. Log derefter på med dit MitID
Konsultationer hos læge m.fl.:
1. På siden 'Min Side' scrolles ned til boksen 'Registrering og sikkerhed'
1. Her vælges 'Afregning af konsultationer'
1. Angiv den ønskede til- og fra-periode, og sæt feltet 'Behandler' til 'Alle'
1. Derved fremkommer en oversigt over lægebesøg, behandlinger mv.
1. Bliver der ikke vist nogen behandlinger, så prøv at opdatere siden ved at trykke F5
1. For at gemme siden, hold Ctrl-knappen på tastaturet nede, mens du trykker på P, og vælg 'Gem som PDF' som printer
1. Der vises kun 10 behandlinger per side, så husk også at gemme de efterfølgende sider
Behandlinger på sygehuse:
1. På siden 'Min Side' øverst under 'Sundhedsdata' vælges 'Journaler'
1. Angiv den ønskede til- og fra-periode
1. Tryk på knappen 'Udskriv' nederst på siden, og i menuen, der kommer op på skærmen, vælg 'Download'
1. Bemærk, at siden kun viser 5 hospitalsbesøg ad gangen, så husk også at gemme de efterfølgende sider
Øvrige behandlere
Oversigterne indeholder desværre ikke privathospitaler og visse behandlere, der ikke har overenskomst med sygesikringen.
Jeg skal derfor bede dig gå oversigterne igennem og sikre, at alle de steder, du har været til undersøgelser og behandlinger er med. Hvis nogen mangler, må du meget gerne give besked.
Bemærk
Du skal ikke sende mig selve journalmaterialet – kun oversigterne fra sundhed.dk. Så indhenter jeg selv det materiale, der skal bruges.
Venlig hilsen

